I Do, I Do, I Do, I Do, I Do
I Do, I Do, I Do, I Do, I Do je pjesma švedske pop grupe ABBA. Bila je to treća singl ploča koja je izašla sa njihovog trećeg studijskog albuma ABBA. Pjesmu su napisali Benny Andersson, Björn Ulvaeus i njihov menadžer Stig Anderson, a objavljena je u aprilu 1975. zajedno sa pjesmom "Rock Me" na B-strani singl ploče. Snimljena je 21. februara 1975. godine u Glen Studiju, a nadahnuta je evropskom šlager muzikom iz 1950-ih, kao i zvukom saksofona vođe američkog orkestra iz 1950-ih Billy Vaughna.